
విశాఖలో ఈ నెల 27, 28న సీఐఐ సదస్సు జరుగుతోంది. పెట్టుబడిదారులను అడ్డుకునేందుకే, ప్రత్యేక హోదాపై యువతను రెచ్చగొట్టేందుకు ప్రతిపక్షాలు ప్రయత్నిస్తున్నాయి. ఘర్షణ ధోరణిలో కేంద్రం నుంచి రాష్ట్రానికి సహాయం పొందడం సాధ్యమా? సామరస్య ధోరణిలో స్నేహపూర్వకంగా రాష్ర్ట ప్రయోజనాలను కాపాడుకోవడమే వివేకం కాదా?తమిళనాడును స్ఫూర్తిగా తీసుకొని ఉద్యమించమని చెప్పడం ఆంధ్రప్రదేశ్ ప్రజలను అవమానించటమే అవుతుంది. జల్లికట్టు పేరుతో జరుగుతున్న విధ్వంసం మనకు ఆదర్శమా? విభజన సమయంలో 63 రోజుల పాటు ఉద్యమించిన చరిత్ర ఆంధ్ర రాష్ట్రానికి ఉంది. సమైక్యాంధ్ర ఉద్యమ సమయంలో ఊరు-వాడా ఒక్కటై తెలుగువారి పోరాట పటిమను ఢిల్లీకి చూపించారు. దీనిద్వారా విభజన చట్టంలో కొన్ని హక్కులు సాధించుకున్నాం. మెరీనా బీచ్లో జరిగిన విధ్వంసం చూసి మనం నేర్చుకోవాలన్న అంశం వస్తే చాలా సిగ్గుగా ఉంది. పెట్రోల్ సీసాలు విసరడం, పోలీసులపై దాడులకు పాల్పడడం, ప్రభుత్వ ఆస్తులు ధ్వంసం చేయడం, ప్రజలను భయభ్రాంతులకు గురిచేయడం వంటివి మనం నేర్చుకోవాలా? విశాఖ ఉక్కు -– ఆంధ్రుల హక్కుగా పోరాటం సాగించి కదంతొక్కిన చరిత్ర ఆంధ్ర రాష్ట్రానికి ఉంది. ఎన్టీఆర్ గర్జిస్తే ఢిల్లీ పీఠం దద్దరిల్లింది. ఎక్కడ తగ్గాలో ఎక్కడ నెగ్గాలో తెలుగు వారికి బాగా తెలుసు. హోదా అనే పేరు- పంతం కావాలా? లేక ప్యాకేజీకి చట్టబద్ధత, అభివృద్ధి కావాలో తేల్చుకోవాలి. ఇవాళ రాజధాని ఎక్కడో చెప్పకుండా రాష్ట్రాన్ని విభజించారు. తమిళనాడు, కర్ణాటక రాష్ట్రాలు ఇప్పటికే అభివృద్ధి సాధించాయి. విభజన కష్టాల్లో ఉన్న ఏపీని అన్నివిధాలుగా అభివృద్ధి చేస్తూ ముఖ్యమంత్రి చంద్రబాబు నాయుడు అందరికీ స్ఫూర్తిగా నిలుస్తున్నారు. సెంటిమెంట్లు రెచ్చగొట్టి అరాచకం సృష్టించి ఇప్పుడు ఏపీలో జరుగుతున్న అభివృద్ధిని అడ్డుకోవడం సరికాదు. వచ్చే పెట్టుబడులు పొరుగు రాష్ట్రాలకు తరలిపోయే చర్యలను చేపట్టి ఐదు కోట్ల ఆంధ్రుల అవకాశాలను దెబ్బతీయడం గోరుచుట్టపై రోకటి పోటు లాంటిదే.అంతర్జాతీయ ఖ్యాతి గడిస్తున్న విశాఖపట్టణానికి చెడ్డపేరు తెచ్చేలా కుట్ర జరుగుతోంది. హుద్హుద్ తుఫాను వచ్చినప్పుడు విశాఖ వైపు తొంగిచూడని నేతలు ఇప్పుడు కపట ప్రేమ చూపుతున్నారు. ఆర్కే బీచ్లో నిరసన కార్యక్రమాలకు సంబంధించి ఎటువంటి ముందస్తు అనుమతులు తీసుకోకుండా వేదిక ప్రకటించారు. తగిన ఏర్పాట్లు, అనుమతులు లేకుండా నిరసన తెలపడం అరాచక శక్తులను ప్రోత్సహించడమే అవుతుంది. తుని లాంటి విధ్వంసం జరిగితే ఎవరు బాధ్యత వహిస్తారు? అనుమతులు తీసుకోకుండా ఏ విధంగా నిరసన తెలుపుతారన్న ప్రశ్నలకు సమాధానం చెప్పడం లేదు. ఆర్కే బీచ్ కార్యక్రమాన్ని మేం నిర్వహిస్తున్నామని బాధ్యత మేము తీసుకుంటున్నామంటూ ఇంతవరకు ఎవరూ ప్రకటించకపోవడం ఆశ్చర్యకరం. పోలీసు అధికారుల నుంచి ఎటువంటి అనుమతులు తీసుకోకుండా కొవ్వొత్తుల ర్యాలీ నిర్వహిస్తామని ప్రధాన ప్రతిపక్షం ప్రకటించి నాలుగు రోజుల తర్వాత ఫోనులో అనుమతులు ఇవ్వమని కోరడం రాజకీయ ప్రయోజనం కోసమే.జీఎస్టీ వచ్చిన తర్వాత ఏ రాష్ట్రాలకూ పన్ను మినహాయింపులు లేవు. హోదాకు, రాయితీలకు ఎలాంటి సంబంధం లేదు. హోదా ఉన్న 11 రాష్ట్రాల కన్నా అనేక రెట్లు ఎక్కువగా ఏ హోదా లేకపోయినా విశాఖ సమ్మిట్లో 4లక్షల కోట్ల విలువైన ఒప్పందాలు జరిగాయి. అందులో లక్షా 43వేల కోట్ల పెట్టుబడులు గ్రౌండ్ అయ్యాయి. ఈ ప్రైవేటు పెట్టుబడుల ద్వారా రెండేళ్లలోనే 2 లక్షల 25వేల ఉద్యోగాలు, ఉపాధి వచ్చింది. 15 ఏళ్ల క్రితమే హోదాతో పాటు రాయితీలు పొందిన ఉత్తరాఖండ్లో నిరుద్యోగుల సంఖ్య పెరిగింది. ప్రపంచబ్యాంకు 2015 నివేదిక ప్రకారం పెట్టుబడులకు అనుకూలమైన రాష్ట్రాల జాబితాలో హిమాచల్ 17వ స్థానంలో, ఉత్తరాఖండ్ 23వ స్థానంలో, త్రిపుర 26వ స్థానంలో, అస్సాం 22వ స్థానంలో వున్నవి. హోదాలేని ఏపీ చంద్రబాబు ప్రతిష్ట వల్ల పెట్టుబడుల ఆకర్షణలో దేశంలో మొదటిస్థానంలో వున్నదని 2016 రిజర్వుబ్యాంకు నివేదికలో పేర్కొన్నది. ఏ హోదా లేని గుజరాత్లో నిరుద్యోగుల సంఖ్య తగ్గింది. పారిశ్రామిక రాయితీలు పొందుతున్న ప్రత్యేక హోదా ఉన్న 8 రాష్ట్రాలలో అసోం మినహా ఏ రాష్ట్రానికీ రూ.100 కోట్లకు మించి ప్రోత్సాహకాలు, రాయితీలు అందలేదు.అరుణాచల్ ప్రదేశ్, నాగాలాండ్, సిక్కిం, త్రిపుర, మణిపూర్, మిజోరాం రాష్ట్రాలకు ప్రత్యేకహోదా ఈ ఏడాది మార్చితో ముగుస్తుంది. ఆ తర్వాత వాటిని పొడిగించే అవకాశాలు లేవు. ఏపీ ప్రత్యేక ప్యాకేజీ వల్ల 10 వేల కోట్లు విదేశీ ఆర్థిక సహాయ ప్రాజెక్టు కింద (ఈఏపీ) వస్తున్నది. రూ.40 వేల కోట్లు పోలవరానికి సాధించుకొనే అవకాశం వున్నది. ఇలాంటివే మరికొన్ని ప్రయోజనాలున్న ప్రత్యేక ప్యాకేజీకి చట్టబద్ధత కోసం పోరాడితే రాష్ట్ర అభివృద్ధి సుసాధ్యమవుతుంది. ప్రతిపక్షాలు చట్టబద్ధత కోసం ఎందుకు డిమాండ్ చేయడం లేదు?లోటు బడ్జెట్ను కూడా అధిగమించి ప్రైవేటు, పబ్లిక్ రంగంలో గత రెండున్నరేళ్లలో 3.5లక్షల ఉద్యోగ నియామకాలు జరిగాయి. రాష్ట్రంలో 1,43,750 కోట్ల పెట్టుబడులతో 229 పరిశ్రమలతో 2,25,000 మందికి ఉపాధి లభించింది. ప్రభుత్వ రంగంలో 1.30 లక్షల ఉద్యోగాలు, ఉపాధి అవకాశాలు లభించాయి. ఈజ్ ఆఫ్ డూయింగ్ బిజినెస్ (కేంద్ర పరిశ్రమల శాఖ నివేదిక)లో ఆంధ్రప్రదేశ్ దేశంలోనే మొదటి స్థానంలో ఉంది. 15.8 శాతం పెట్టుబడులను ఆకర్షించి దేశంలోనే మొదటి స్థానం సాధించిందని రిజర్వ్బ్యాంక్ ప్రకటించింది. ఫారిన్ డైరెక్ట్ ఇన్వెస్ట్మెంట్స్ (ఎఫ్డీఐ)లో ఆంధ్రప్రదేశ్ 3వ స్థానంలో ఉంది. రాష్ట్రం ఇమేజ్ను దెబ్బతీసేందుకు వైసీపీ నేతలు కుట్రలు పన్నుతున్నారు. కాంగ్రెస్ ప్రభుత్వం పెట్టిన పారిశ్రామిక రాయితీల బకాయిలు 2,500 కోట్లు చంద్రబాబు ప్రభుత్వం చెల్లించి నడుస్తున్న ఏ పరిశ్రమ మూతపడకుండా, ఉద్యోగాలు పోకుండా కృషి చేసింది. ఐదేళ్ల వైయస్ పాలనలోను, మొత్తం పదేళ్ల కాంగ్రెస్ పాలనలో కరెంటు కోత, అధిక కరెంట్ చార్జీల వల్ల లక్షా 5 వేల పరిశ్రమలు మూతపడ్డాయి. 11 లక్షల మంది ఉద్యోగులు ఉపాధి కోల్పోయారు. తల్లి- పిల్ల కాంగ్రెస్ పాలనలో వారి అవినీతి వల్ల వోక్స్వ్యాగన్ పరిశ్రమ పొరుగు రాష్ట్రాలకు తరలిపోయింది. జగన్ ధనదాహం వల్ల కాంగ్రెస్ పాలనలో పారిశ్రామికవేత్తలు జైళ్లపాలయ్యారు. ఏపీలో పెట్టుబడులు పెట్టేందుకు ఎవరూ ముందుకు రాలేదు. నిరుద్యోగం ప్రబలింది. ఏటా డీఎస్సీ జరుపుతామని 2004 కాంగ్రెస్ మేనిఫెస్టోలో హామీ ఇచ్చి దానిని అమలు చేయలేదు. వైఎస్ ప్రభుత్వం ఉద్యోగాలు తుంచింది. చంద్రబాబు ప్రభుత్వం ఉద్యోగాలు పెంచింది.కేంద్రం నుంచి వస్తున్న సాయాన్ని వ్యతిరేకించడం వల్ల రాజధాని, పోలవరం వంటి బృహత్తర ప్రాజెక్టులు జాప్యం అయ్యే ప్రమాదం ఉంది. పొరుగు రాష్ట్రాలతో సమానంగా అభివృద్ధి అవకాశాలు కల్పించి జాతీయస్థాయిలో ప్రముఖపాత్ర పోషించడానికి అన్ని సహాయాలను ఆంధ్రప్రదేశ్ రాష్ట్రానికి కేంద్ర ప్రభుత్వం అందించాలని కోరకుండా అడ్డుపడటం ప్రతిపక్షాలకు తగదు.లేని సమస్యలను సృష్టించి ప్రజలను, యువతను తప్పుదారి పట్టించే కుట్ర జరుగుతోంది. హోదా డిమాండ్ ముసుగులో విద్రోహ శక్తులు విధ్వంసం సృష్టించే అవకాశం ఉంది. సంఘవిద్రోహ శక్తులు అభివృద్ధిని అడ్డుకోవడానికి రాష్ట్రాన్ని అల్లకల్లోలం చేసే ప్రయత్నం జరుగుతోంది. యువత అప్రమత్తంగా ఉండాలి. విశాఖలో ఈ నెల 27, 28న సీఐఐ సదస్సు జరుగుతోంది. పెట్టుబడిదారులను అడ్డుకునేందుకే, ప్రత్యేక హోదాపై యువతను రెచ్చగొట్టేందుకు ప్రతిపక్షాలు ప్రయత్నిస్తున్నాయి. విభజన కష్టాల నుంచి రాష్ట్రాన్ని అభివృద్ధి వైపు నడిపించేందుకు ముఖ్యమంత్రి చంద్రబాబు నాయుడు అహర్నిశలు కృషి చేస్తుంటే పెట్టుబడులు రాకుండా అడ్డుకుంటూ యువతకు ఉపాధి అవకాశాలు లేకుండా కుట్రలు చేస్తున్నారు. ఘర్షణ ధోరణిలో కేంద్రం నుంచి రాష్ట్రానికి సహాయం పొందడం సాధ్యమా? సామరస్య ధోరణిలో స్నేహపూర్వకంగా రాష్ర్ట ప్రయోజనాలను కాపాడుకోవడమే వివేకం కాదా? రాష్ర్ట ప్రజలు ఒక్కసారి ఆలోచించవలసిన సమయం. యువత ప్రతిపక్షాల వలలో చిక్కుకోకుండా జాగ్రత్త వహించాలి, విచక్టణతో ఆలోచించాలి.పాటిబండ్ల అనిల్టీడీపీ నాలెడ్జ్ సెంటర్

visaakhalo ee nela 27, 28na cii sadassu jarugutondi. pettubadidaarulanu addukunenduke, pratyeka hodapai yuvatanu rechagottenduku pratipakshaalu prayatnistunnaayi. gharshana dhoranilo kendram nunchi rashtraniki sahayam pondadam sadhyama? saamarasya dhoranilo snehapuurvakamgaa rashrta prayojanaalanu kapadukovadame vivekam kaadaa?tamilanaadunu sphuurtigaa teesukoni udyaminchamani cheppadam andhrapradesh prajalanu avamaaninchatame avutundi. jallikattu paerutho jarugutunna vidhvamsam manaku aadarsamaa? vibhajana samayamlo 63 rojula paatu udyaminchina charitra aandhra rashtraniki undi. samaikyandhra udyama samayamlo ooru-wada okkatai teluguvaari porata patimanu dhilleeki chuupimchaaru. deenidwara vibhajana chattamlo konni hakkulu saadhinchukunnaam. merina beechlo jarigina vidhvamsam chusi manam nerchukovalanna amsam vaste chala siggugaa undi. petrol seesaalu visaradam, polisulapai daadulaku palpadadam, prabhutva aastulu dhwamsam cheyadam, prajalanu bhayabhraantulaku guricheyadam vantivi manam nerchukovala? visakha ukku -– aandhrula hakkugaa poratam saaginchi kadantokkina charitra aandhra rashtraniki undi. ntr garjiste dhilli peetham daddarillindi. ekkada taggaalo ekkada neggaalo telugu vaariki baga telusu. hoda ane paeru- pantam kavala? leka pyaakaejiki chattabaddhata, abhivruddhi kaavaalo telchukovali. ivaala rajadhani ekkado cheppakunda rashtranni vibhajinchaaru. tamilanadu, karnaataka rashtralu ippatike abhivruddhi saadhinchaayi. vibhajana kashtaallo unna epeeni annividhaalugaa abhivruddhi chestu mukhyamantri chandrababu nayudu andarikee sphuurtigaa nilustunnaaru. centimentlu rechagotti arachakam srushtinchi ippudu epeelo jarugutunna abhivruddhini addukovadam sarikaadu. vache pettubadulu porugu rashtralaku taralipoye charyalanu chepatti aidu kotla aandhrula avakaasaalanu debbateeyadam goruchuttapai rokati potu lantide.antarjaatiiya khyati gadistunna visaakhapattanaaniki cheddaperu tecchela kutra jarugutondi. hudkhud tuphaanu vachinappudu visakha vaipu tongichudani nethalu ippudu kapata prema chuuputunnaaru. aarke beechlo nirasana kaaryakramaalaku sambandhinchi etuvanti mundastu anumatulu teesukokunda vedika prakatinchaaru. tagina erpaatlu, anumatulu lekunda nirasana telapadam arachaka saktulanu prothsahinchadame avutundi. tuni lanti vidhvamsam jarigithe evaru baadhyata vahistaaru? anumatulu teesukokunda e vidhamgaa nirasana teluputaaranna prasnalaku samadhanam cheppadam ledu. aarke beach kaaryakramaanni mem nirvahistunnaamani baadhyata memu teesukuntunnamantu intavaraku evaruu prakatinchakapovadam aascharyakaram. polisu adhikaarula nunchi etuvanti anumatulu teesukokunda kovvottula ralli nirvahistaamani pradhaana pratipaksham prakatinchi naalugu rojula tarvaata phonulo anumatulu ivvamani koradam rajakeeya prayojanam kosame.gst vachina tarvaata e raashtraalakuu pannu minahaayimpulu levu. hodaku, raayiteelaku elanti sambandham ledu. hoda unna 11 rashtrala kanna aneka retlu ekkuvagaa e hoda lekapoyina visakha sammitlo 4lakshala kotla viluvaina oppandaalu jarigai. andulo laksha 43vela kotla pettubadulu ground ayyai. ee praivetu pettubadula dwara rendellalone 2 lakshala 25vela udyogaalu, upaadhi vachindi. 15 ella kritame hodato paatu raayiteelu pondina uttaraakhandlo nirudyogula sankhya perigindi. prapanchabyaanku 2015 nivedika prakaaram pettubadulaku anukuulamaina rashtrala jaabitaalo himachal 17va sthaanamlo, uttarakhand 23va sthaanamlo, tripura 26va sthaanamlo, assam 22va sthaanamlo vunnavi. hodaleni apy chandrababu pratishta valla pettubadula aakarshanalo desamlo modatisthaanamlo vunnadani 2016 rijarvubyaanku nivedikalo perkonnadi. e hoda laeni gujaraatlo nirudyogula sankhya taggindi. paarisraamika raayiteelu pondutunna pratyeka hoda unna 8 rashtralalo asom minaha e rashtraniki roo.100 kotlaku minchi prothsaahakaalu, raayiteelu andaledu.arunachal pradesh, nagaland, sikkim, tripura, manipur, mizoram rashtralaku pratyekahoda ee edaadi maarchitho mugustundi. aa tarvaata vaatini podiginche avakaasaalu levu. apy pratyeka packagy valla 10 vela kotlu videshee aardhika sahaya praajektu kinda (eaepee) vastunnadi. roo.40 vela kotlu polavaraaniki saadhinchukone avakaasam vunnadi. ilantive marikonni prayojanaalunna pratyeka pyaakaejiki chattabaddhata kosam poradithe rashtra abhivruddhi susaadhyamavutundi. pratipakshaalu chattabaddhata kosam enduku demand cheyadam ledu?lotu badjetnu kuudaa adhigaminchi praivetu, pablic rangamlo gatha rendunnarellalo 3.5lakshala udyoga niyaamakaalu jarigai. rashtramlo 1,43,750 kotla pettubadulatho 229 parisramalatoe 2,25,000 mandiki upaadhi labhinchindi. prabhutva rangamlo 1.30 lakshala udyogaalu, upaadhi avakaasaalu labhinchayi. eez af dooing bijines (kendra parisramala saakha nivedika)loo andhrapradesh desamlone modati sthaanamlo undi. 15.8 saatam pettubadulanu aakarshinchi desamlone modati sthaanam saadhinchindani reservebank prakatinchindi. farin direct investments (efdi)loo andhrapradesh 3va sthaanamlo undi. rashtram imejnu debbateesenduku vicp nethalu kutralu pannutunnaaru. congress prabhutvam pettina paarisraamika raayiteela bakaayilu 2,500 kotlu chandrababu prabhutvam chellinchi nadustunna e parisrama moothapadakundaa, udyogaalu pokunda krushi chesindi. aidella vaiyas paalanaloonu, mottam padella congress paalanalo karentu kotha, adhika current chaarjeela valla laksha 5 vela parisramalu moothapaddaayi. 11 lakshala mandi udyogulu upaadhi kolpoyaru. talli- pilla congress paalanalo vaari avineeti valla vokswagan parisrama porugu rashtralaku taralipoyindi. jagan dhanadaham valla congress paalanalo paarisraamikavettalu jaillapalayyaru. epeelo pettubadulu pettenduku evaruu munduku raledu. nirudyogam prabalindi. eta dsc jaruputamani 2004 congress manifestolo haami ichi daanini amalu cheyaledu. vis prabhutvam udyogaalu tunchindi. chandrababu prabhutvam udyogaalu penchindi.kendram nunchi vastunna saayaanni vyatirekinchadam valla rajadhani, polavaram vanti bruhattara praajektulu jaapyam ayye pramaadam undi. porugu raashtraalatho samaanamgaa abhivruddhi avakaasaalu kalpinchi jaatiiyasthaayilo pramukhapaatra pooshinchadaaniki anni sahaayaalanu andhrapradesh rashtraniki kendra prabhutvam andinchaalani korakunda addupadatam pratipakshaalaku tagadu.laeni samasyalanu srushtinchi prajalanu, yuvatanu tappudaari pattinche kutra jarugutondi. hoda demand musugulo vidroha saktulu vidhvamsam srushtinche avakaasam undi. sanghavidroha saktulu abhivruddhini addukovadaniki rashtranni allakallolam chese prayatnam jarugutondi. yuvata apramattamgaa undaali. visaakhalo ee nela 27, 28na cii sadassu jarugutondi. pettubadidaarulanu addukunenduke, pratyeka hodapai yuvatanu rechagottenduku pratipakshaalu prayatnistunnaayi. vibhajana kashtala nunchi rashtranni abhivruddhi vaipu nadipinchenduku mukhyamantri chandrababu nayudu aharnisalu krushi chestunte pettubadulu rakunda addukuntu yuvataku upaadhi avakaasaalu lekunda kutralu chestunnaru. gharshana dhoranilo kendram nunchi rashtraniki sahayam pondadam sadhyama? saamarasya dhoranilo snehapuurvakamgaa rashrta prayojanaalanu kapadukovadame vivekam kaadaa? rashrta prajalu okkasari aalochinchavalasina samayam. yuvata pratipakshaala valalo chikkukokunda jaagratta vahinchaali, vichaktanatho aalochinchaali.patibandla aniltidiipy naledge senter